KYK: Kuberkrakers teiken Watson | Netwerk24
Shane Watson speel vir die Chennai Super Kings in die Indiese Premierliga. Foto: Getty Images
Watson beskryf die foto’s wat op sy Instagram-rekening gedeel is as 'onwettig'.
FoxSports berig die veelsydige Watson, wat die Chennai Super Kings in die Indiese Premierliga verteenwoordig, sê dat albei sy Twitter- en Instagram-rekeninge die afgelope klompie dae deur kuberkrakers misbruik is.
Skermgrepe wys foto’s van vroue in onderklere wat op sy Instagram-blad gedeel is.
Watson sê kuberkrakers het ook sy Twitter gebruik om rassistiese uitlatings en neerhalende kommentaar oor oorgewig mense te deel.
Die 38-jarige Watson, met meer as twee miljoen volgelinge op dié twee sosialemediaplatforms, het Dinsdagaand sy aanhangers om verskoning gevra.
“Jammer aan almal vir die onwettige foto’s wat op my Instagram-rekening gedeel is,” sê hy op Twitter.
“Eers is my Twitter-rekening Vrydag deur kuberkrakers oorgeneem en vandag Instagram.”
Instagram needs to help out a lot quicker when things like this happens. This is taking way too long!!! ????????
Hy het ook ’n video gedeel waarin hy die voorval as “skandelik” beskryf.
Watson het 59 toetse en 190 eendagwedstryde vir die Aussies gespeel voordat hy internasionale krieket in 2016 vaarwel geroep het.
Meer oor: T20 | Toetskrieket | Shane Watson | Eendagkrieket | Kuberkrakers | Ipl